Diari Oficial de la Generalitat Valenciana


Sumari del DOGV 6419, del 17-12-2010 (2010/13335)

RESOLUCIÓ de 30 de novembre de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge per la qual s'atorga a l'empresa Traimed 21, SL, l'autorització ambiental integrada per a la instal·lació d'un abocador de residus inerts de construcció i demolició (RCD) al terme municipal d'Albocàsser.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6419

Data del DOGV
:   17-12-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13215


Data del document
:   30-11-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 30 de novembre de 2009, de la Direcció Territorial de Castelló de la Conselleria de Medi Ambient, Agua, Urbanisme i Habitatge per la qual s'atorga a l'empresa Traimed 21, SL, l'autorització ambiental integrada per a la instal·lació d'un abocador de residus inerts de construcció i demolició (RCD) al terme municipal d'Albocàsser. [2010/13429]  
Vistos els documents que consten en l'expedient 09/08/AAI/CS, instruït a instàncies de l'empresa Traimed 21, SL, a fi d'obtenir l'autorització ambiental integrada per a la instal·lació d'un abocador de residus inerts de construcció i demolició (RCD), s'emet aquesta resolució de conformitat amb els següents,  
Antecedents de fet  
Primer. Amb data 17 de juliol de 2008, Purificación Roch Martí, en nom i representació de la mercantil Traimed 21, SL, amb CIF Z44230437 i domicili social a Castelló, carrer de la Lluna, núm. 3, entresol, va presentar als Serveis Territorials de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a un abocador de residus inerts de construcció i demolició (RCD) a Albocàsser (Castelló), segons es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara endavant LPCQA).  
En aquesta sol·licitud Traimed 21, SL exposa que «La Junta de Govern del Consorci per l'execució de les previsions del Pla zonal de residus de la zona I, integrat per la Generalitat valenciana, la Diputació de Castelló i els quaranta-nou municipis que conformen la zona I, va acordar, en la sessió celebrada el 30 d'abril de 2003, adjudicar a la mercantil Aplicacions Tècniques Medi Ambientals, SL, (ATECMA, SL, pertanyent al Grup GyC, SA) l'execució del Projecte de gestió de residus de construcció i demolició de la zona I. Aquest projecte va ser transferit a Traimed 21, SL, per acord de Junta de Govern del Consorci de Residus de la Zona I de data 30 d'abril de 2003».  
S'hi adjunta el certificat de compatibilitat urbanística de l'Ajuntament d'Albocàsser (Castelló), de data 27 de març de 2008, de conformitat amb el que estableixen l'article 26 de la LPCQA i l'article 25 del Decret 127/2006, de 15 de setembre, del Consell de la Generalitat valenciana, que desplega la llei esmentada.  
Segon. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten un informe sobre la suficiència de la documentació que acompanya la sol·licitud en el termini de 20 dies. Els informes corresponents es detallen en el punt III d'aquesta proposta, d'acord amb el que estableixen l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat valenciana, que desplega aquesta llei.  
Tercer. Amb data 13 de maig de 2009 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 6012).   
Durant el període d'informació pública no es van presentar al·legacions al projecte a l'Ajuntament d'Albocàsser, i així consta en l'expedient els certificats de la informació pública. A la Direcció Territorial de Castellón de la Conselleria de Medi Ambient, Aigua, Urbanisme i Habitatge es va presentar una al·legació, tal com consta en el certificat de la informació pública aportat a l'expedient.  
En l'escrit, presentat per la representació de la mercantil Arcillas y Arenas Refractarias Pandols, SA, s'al·lega el següent:  
«A) Que tant la planta de tractament i gestió de residus, com el vas de l'abocador, estan situats dins del perímetre de la demarcació minera referida més amunt, i s'ha aprofitat com a abocador una part del buit creat en les tasques d'explotació minera.  
B) Que l'adequació per al vas receptor de residus del buit existent, altera o modifica el pla de restauració aprovat abans de l'atorgament de la concessió minera; per la qual cosa s'ha de justificar aquesta alteració davant l'autoritat amb competència substantiva en el domini públic miner, i obtenir-ne l'aprovació, respecte del nou pla de restauració que s'ha de presentar, que tinga en compte les modificacions sobre el projecte inicial de restauració.  
C) Que, en relació amb la forma física del vas receptor, aquesta part sempre ha tractat amb l'Ajuntament de cedir el terreny que fóra necessari, que va quedar pactat en setze mil cinc-cents metres quadrats (16.500 m²), emplaçats a la part del buit existent més pròxima a la planta de tractament de residus i confrontant amb els camins d'accés utilitzats per a la masia i per l'explotació, amb un límit S-SE amb l'àrea de treball, de traçat recte entre les interseccions amb ambdós camins esmentats. Que en la documentació a què s'ha tingut accés, aquest límit S-SE no té traçat recte, tal com s'havia plantejat en els primers contactes mantinguts, per la qual cosa caldria plantejar una modificació en el traçat de la planta.  
D) Que, en l'apartat d'evacuació d'aigües pluvials o d'escorrentia, el projecte presentat ho tracta correctament, segons el criteri d'aquesta part, pel que fa al càlcul de cabals i a la qualitat de les obres previstes per a la seua evacuació; però en cap plànol apareix grafiat el traçat en planta i perfil dels canals d'evacuació de les aigües esmentades. Aquesta falta de concreció en la situació i traçat d'aquestes obres comporta una greu incertesa, en absolut admissible per a l'empresa ací representada, ja que suposa per a una explotació minera a cel obert la recepció en la seua àrea de treball de cabals externs, que en aquest cas, si no es projecten i tracten adequadament la desviació dels cabals generats a l'exterior, el buit d'explotació activa, actua com a predi servent en el flux de les aigües, amb el consegüent perjudici per a l'explotador miner, que es veu immers en problemes d'augment dels cabals acumulats, necessitat d'evacuació per bombament, augment del període de paralització del treball després de període de pluges...; per tot això demana que:  
Es considere rebuda aquesta al·legació i, en mèrit, després del seu estudi i consideració:  
1r) Es condicione qualsevol aprovació de l'expedient a la presentació i aprovació per part de l'Autoritat Minera d'un nou pla de restauració, que tinga en compte les modificacions sobre el projecte ja aprovat en el seu dia, com també el depòsit de la fiança corresponent que la modificació puga comportar.  
2n) Es modifique el Projecte d'abocador i estudi d'impacte ambiental presentat, i s'aclarisca la situació exacta (pla en planta adequat i coordenades UTM del perímetre) del vas i el traçat (plànols en planta i perfil) dels canals d'evacuació d'aigües pluvials o d'escorrentia ja esmentats i la situació dels punts d'entrega de les aigües conduïdes per aquests canals d'evacuació, de manera que no causen perjudici a l'explotació minera.»  
Quart. Es trasllada a l'interessat l'al·legació presentada perquè, d'acord amb el que estableix el paràgraf 5 de l'article 27 del Decret 127/2006, de 15 de setembre, del Consell de la Generalitat valenciana, que desplega la LPCQA, manifeste el que considere oportú.  
Cinqué. El 3 de juliol de 2009 va tenir entrada en el Registre de la Direcció Territorial de la Conselleria de Medi Ambient, Aigua, Urbanisme i Habitatge de Castelló un escrit del sol·licitant de l'autorització ambiental integrada en contestació a les al·legacions presentades, en el qual exposa el següent:  
«I. Que en l'apartat C) de les al·legacions, on s'expressa que el límit S-SE del disseny d'abocador no té traçat recte, cal dir que aquest segueix una trajectòria que s'aproxima a una línia recta dins de les característiques constructives que el disseny del mateix vas d'abocament i la separació física entre aquest i el buit de l'explotació permeten. A més, aquest límit està dins i conforma la superfície total pactada per a un abocador de 16.500 m². Aquest aspecte es pot apreciar i contrastar amb els plànols entregats en projecte i també el dic de tancament i talussament de la restauració definitiva de l'abocador.  
II. Que respecte a l'apartat D) de les al·legacions, pel que fa a les aigües pluvials recollides i d'escorrentia superficial, cal dir que en el projecte s'han calculat les característiques d'aquestes aigües en qualitat i quantitat, segons les dades pluviomètriques de vingudes i de la conca d'aportació, i s'han dimensionat així els canals perimetrals per a la recollida. En cap moment s'ha descurat l'aspecte de l'abocament d'aquestes aigües pel que fa a l'explotació minera, i en el projecte es considera que les aigües siguen evacuades fora dels límits de la zona d'influència de l'explotació, fins i tot dels seus drenatges sota la cota natural del terreny, per a influir el mínim possible en les tasques mineres d'extracció de mineral. Cal destacar que la influència de la recollida perimetral sobre l'actuació de l'abocador projectat influeix positivament en la conca actual d'aportació de pluvials sobre l'actual buit de l'explotació minera, i en el futur disminuiran els cabals que actualment inunden l'explotació en època de pluges.  
III. Traimed 21, SL, com a promotora de la tramitació de l'abocador de residus inerts de referència, és conscient que està (no per casualitat) en terrenys en què s'han finalitzat les tasques extractives d'explotació minera de la Concessió Sant Pau núm. 2.646, amb la qual cosa es treballa i es manté el contacte amb la direcció facultativa de l'explotació per a qualsevol tràmit que siga preceptiu fer amb l'autoritat minera competent, ja siguen actualitzacions de pla de restauració, modificacions sobre els plans de tasques anuals, etc.»  
Sisé. Vistes totes les al·legacions i la seua contestació, i una vegada analitzats els informes sectorials emesos en el procediment, des d'aquesta Conselleria es conclou que es pot continuar la tramitació de l'expedient d'autorització ambiental integrada, en desestimar les al·legacions esmentades.  
Seté. Una vegada transcorregut el termini d'informació pública, es va sol·licitar l'informe previst en els articles 29 a 34 de la LPCQA i en els articles 28 a 34 del Decret a les diferents administracions públiques i òrgans de la Generalitat consultats anteriorment perquè es pronunciaren sobre l'adequació del projecte a tots aquells aspectes que siguen de la seua competència.  
Vuité. Una vegada fet el tràmit d'audiència a l'interessat, consta en l'expedient un escrit d'aquest on exposa que no té cap al·legació a fer i sol·licita que continue la tramitació del procediment amb l'elaboració de la proposta de resolució.  
Nové. Amb data 30 de novembre de 2009 la Comissió Territorial de Castelló d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 09/08/AAI/CS de sol·licitud d'autorització ambiental integrada, promoguda per Traimed 21, SL.  
Fonaments de dret  
Primer. L'objecte d'aquest informe és elevar a la Comissió Territorial d'Anàlisi Ambiental Integrada una proposta de resolució d'autorització ambiental integrada a la mercantil Traimed 21, SL, per a la instal·lació d'un abocador de residus inerts de construcció i demolició (RCD), d'acord amb el que estableixen l'article 37 de la LPCQA i l'article 36 del decret que la desplega.  
L'abocador projectat ocupa part de les parcel·les 3, 72 i 73 del polígon 10 del terme municipal d'Albocàsser. La instal·lació d'abocament comprén un únic vas per al depòsit d'aquells residus de la construcció i demolició no valoritzables inclosos en el Pla zonal de residus de la zona I que complisquen les condicions adequades per a la seua admissió i hagen sigut acceptats per a depositar-los en l'abocador. Aquesta instal·lació forma part del Projecte de gestió de residus de la construcció i demolició aprovat pel Consorci de Residus de la Zona I.  
La superfície que ocuparà l'abocador és de 17.000 m², amb un volum màxim d'abocament de 150.000 m³. El vas d'abocament presenta una profunditat aproximada de 15 m des de la cota 578 msnm fins a la cota 593 msnm (cota de rebliment). Es preveu una vida útil de l'abocador de 20 anys, considerant que la instal·lació gestionarà una quantitat anual de 10.000 tones de RCD, dels quals es valoritzaran un 20%.  
El projecte actual pretén el condicionament d'un vas d'abocament, que complisca els condicionants del Reial decret 1481/2001, de 28 de desembre, pel qual es regula l'eliminació de residus mitjançant el depòsit en un abocador.  
L'emplaçament se situa en un buit miner d'explotació d'arenes i argiles (Concessió Minera Sant Pau núm. 2.646), el titular del qual és la mercantil Arcillas y Arenas Refractarias Pandols, SA. Es pretén el condicionament del buidatge existent mitjançant la implantació d'un abocador de residus inerts. Posteriorment es realitzarà la restauració i integració paisatgística de l'abocador amb la implantació de coberta vegetal.  
L'activitat s'ubica en sòl no urbanitzable d'ús comú, a una distància de 3.800 m respecte al nucli urbà d'Albocàsser i 1.200 m respecte a l'Ermitori de Sant Pau. S'hi accedeix des de la carretera CV-15 per un camí formigonat. La distància a la CV-15 és de 150 m.  
L'explotació de l'abocador està relacionada amb el funcionament d'una instal·lació de recepció, preselecció, recollida i transferència, que s'emplaçarà a la subparcel·la 3c annexa a l'entrada de l'abocador.   
Segon. Consten en l'expedient els informes següents:  
A) L'informe de compatibilitat urbanística de l'Ajuntament d'Albocàsser, de data 27 de març de 2008, favorable a la instal·lació d'un abocador de residus inerts de construcció i demolició (RCD), que s'ha d'ubicar a Albocàsser.  
B) En compliment del que estableixen els articles 27 de la LPCQA i 26 del decret que la desplega, consten en l'expedient els informes de suficiència següents:   
1) Amb data 12 de novembre de 2008 el Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre un informe en què considera suficient la documentació per a continuar la tramitació de l'autorització ambiental integrada.  
2) Des de la Unitat d'Impacte Ambiental d'aquesta Direcció Territorial, en data 6 d'octubre de 2009 i després requerir documentació, es va emetre un informe en què es considerava que la documentació aportada era suficient para avaluar el projecte des del punt de vista ambiental.  
C) Informes preceptius  
Una vegada transcorregut el termini d'informació pública, es va sol·licitar un nou informe a les diferents administracions públiques i òrgans de la Generalitat consultats anteriorment perquè es pronunciaren sobre l'adequació del projecte a tots aquells aspectes que foren de la seua competència.  
1) El 10 de setembre de 2009 la Direcció General de l'Aigua va emetre un informe mitjançant el qual comunicava que «...aquest Servei, en l'àmbit de les seues competències, no té res a informar sobre el projecte, tan sols cal assenyalar que la bassa de lixiviats ha de tenir l'autorització de la Confederació Hidrogràfica del Xúquer».  
2) En data 24 de novembre de 2009 l'Ajuntament d'Albocàsser va emetre l'informe favorable condicionat següent:  
«Després d'analitzar la documentació aportada, s'emet un informe favorable sobre la instal·lació de l'activitat esmentada, sempre que es complisca la normativa i els tràmits necessaris per a la instal·lació d'aquesta activitat (projectes i permisos preceptius).»  
3) Amb data 3 de novembre de 2009 el Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre l'informe favorable condicionat, el qual es transcriu a continuació:  
«Residus:  
1) D'acord amb la documentació aportada per l'empresa Traimed 21, SL, els residus perillosos generats durant les operacions de manteniment preventiu i reparació de la maquinària i vehicles utilitzats a la instal·lació de referència són els següents:  
Codis LER Quantitat anual   
Ordre Residus perillosos generada  
MAM/304/2002 (kg/any)  
130111\* Olis hidràulics sintètics 60  
130113\* Altres olis hidràulics 20  
130206\* Olis sintètics de motor,   
 de transmissió mecànica i lubricants 40  
130208\* Altres olis de motor, de transmissió  
 mecànica i lubricants 20  
150110\* Envasos que contenen restes de substàncies  
 perilloses o que hi estan contaminats 15  
150111\* Aerosols buits. Envasos metàl·lics,  
 inclosos els recipients a pressió buits,  
 que contenen una matriu sòlida i   
 porosa perillosa (per exemple, amiant) 12  
150202\* Absorbents, materials de filtració  
 (inclosos els filtres d'oli no   
 especificats en una altra categoria),  
 draps de neteja i roba protectora  
 contaminats per substàncies perilloses 10  
En l'àmbit de la producció de residus, s'ha inscrit el centre de referència com a productor dels residus perillosos indicats més amunt en el Registre de Petits Productors de Residus Perillosos de la Comunitat Valenciana, d'acord amb la legislació sectorial vigent en matèria de residus.  
En el termini màxim de tres mesos, l'empresa Traimed 21, SL, ha d'aportar la documentació següent:  
- Còpies compulsades dels documents d'acceptació en vigor dels residus perillosos generats, emesos per un gestor degudament autoritzat, a nom de l'empresa sol·licitant com a productor dels residus i detallant el centre productor dels residus esmentats.  
- Pla de prevenció i reducció de residus, d'acord amb el que estableix la Llei 10/2000, de 12 de desembre, de residus de la Comunitat Valenciana (article 45 i disposició addicional quarta).  
Consideracions  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període s'han d'entregar a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la instal·lació.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós, segons la seua naturalesa.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
Cada quatre anys s'ha d'elaborar i presentar a la Direcció General per al Canvi Climàtic un pla de prevenció i reducció de residus perillosos.  
Així mateix, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la llista dels que s'hi troben emmagatzemats temporalment, com també les incidències rellevants que s'hagen pogut produir, dins de l'any objecte de la declaració.»  
4) Des del Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, respecte a la situació del sòl, es va emetre, el 3 de novembre de 2009, l'informe favorable condicionat següent:  
«...Per tant, en vista d'aquests antecedents, es considera que la instal·lació destinada a l'eliminació de residus inerts ubicada a la partida del Mas de Bracet del terme municipal d'Albocàsser (Castelló), promoguda per la mercantil Traimed 21, SL, compleix el que preceptua el Reial decret 1481/2001, de 27 de desembre, pel qual es regula l'eliminació de residus mitjançant el depòsit en un abocador, per la qual cosa s'emet un informe favorable sobre l'ampliació amb els condicionants següents:  
Primer. Únicament són admissibles en aquesta instal·lació els tipus de residus següents:  
010408 Residus de grava i roques triturades diferents dels esmentats en el codi 01 04 07  
010409 Residus d'arena i argiles  
010410 Residus de pols i arena diferents dels esmentats en el codi 01 04 07  
010413 Residus del tallament i la serrada de pedra diferents dels esmentats en el codi 01 04 07  
100201 Residus del tractament d'escòries  
100202 Escòries no tractades  
100903 Escòries de forn  
100906 Mascles i motles de fosa sense colada diferents dels especificats en el codi 10 09 05  
101003 Escòries de forn  
101006 Mascles i motles de fosa sense colada diferents dels especificats en el codi 10 10 05  
101103 Residus de materials de fibra de vidre  
101105 Partícules i pols  
101110 Residus de la preparació de mescles abans del procés de cocció diferents dels especificats en el codi 10 11 09  
101112 Residus de vidre diferents dels especificats en el codi 10 11 11  
101114 Llots procedents del poliment i esmerilament del vidre diferents dels especificats en el codi 10 11 13  
101201 Residus de la preparació de mescles abans del procés de cocció  
101203 Partícules i pols  
101208 Residus de ceràmica, rajoles, teules i materials de construcció (després del procés de cocció)  
101212 Residus de vidriat diferents dels especificats en el codi 10 12 11  
101301 Residus de la preparació de mescles abans del procés de cocció  
101306 Partícules i pols (excepte els codis 10 13 12 i 10 13 13)  
101310 Residus de la fabricació de fibrociment diferents dels especificats en el codi 10 13 09  
101311 Residus de materials compostos a base de ciment diferents dels especificats en els codis 10 13 09 i 10 13 10  
101314 Residus de formigó i llots de formigó  
120117 Residus de granallatge o adollament diferents dels especificats en el codi 12 01 16  
160120 Vidre  
161106 Revestiments i refractaris, procedents de processos no metal·lúrgics, diferents dels especificats en el codi 16 11 05  
170101 Formigó  
170102 Rajoles  
170103 Teules i materials ceràmics  
170107 Mescles de formigó, rajoles, teules i materials ceràmics diferents de les especificades en el codi 17 01 06  
170202 Vidre  
170302 Mescles bituminoses diferents de les especificades en el codi 17 03 01  
170504 Terra i pedres diferents de les especificades en el codi 17 05 03  
170508 Balast de vies fèrries diferent de l'especificat en el codi 17 05 07  
170604 Materials d'aïllament diferents dels especificats en els codis 17 06 01 i 17 06 03  
191209 Minerals (per exemple, arena, pedres)  
200202 Terra i pedres (de parcs i jardins)  
Segon. Procediment d'admissió de residus  
1. El procediment d'admissió de residus a l'abocador ha de complir el que disposen els articles 6, 12 i l'annex 2 del Reial decret 1481/2001, de 27 de desembre, pel qual es regula l'eliminació de residus mitjançant el depòsit en un abocador, d'acord amb el següent:  
1.1. Abans de depositar-los a l'abocador, s'ha de fer una classificació i separació prèvies d'aquelles fraccions no inertes de residus, les quals s'han d'entregar a gestors autoritzats de residus externs a la instal·lació.  
1.2. L'eliminació de residus s'ha de limitar a aquells residus o - Clorurs, fluorurs i sulfats - Índex de fenols  
- As, Ba, B, Cd, Cr, Cu, Hg, Mo, Ni, Pb, Sb, Se, Zn. - Oli mineral (C10 a C40) / petroli-hidrocarburs  
- Demanda química d'oxigen (DQO)   
\* \* \* \* \*  
- Cloruros, fluoruros y sulfatos - Indice de fenoles  
- As, Ba, B, Cd, Cr, Cu, Hg, Mo, Ni, Pb, Sb, Se, Zn. - Aceite mineral (C10 a C40)/petróleo-hidrocarburos  
- Demanda química de oxígeno (DQO)  
- pH - Índex de fenols  
- Conductivitat elèctrica - Carboni orgànic total (COT)  
- Sòlids en suspensió - Oli mineral (C10 a C40) / petroli-hidrocarburs  
- As, Ba, B, Cd, Cr, Cu, Hg, Mo, Ni,  
- Pb, Sb, Se, Zn. - Demanda biològica d'oxigen (DBO5)  
- Clorurs, fluorurs i sulfats - Demanda química d'oxigen (DQO)  
\* \* \* \* \*  
- pH - Indice de fenoles  
- Conductividad eléctrica - Carbono orgánico total (COT)  
- Sólidos suspendidos - Aceite mineral (C10 a C40)/petróleo-hidrocarburos  
- As, Ba, B, Cd, Cr, Cu, Hg, Mo, Ni,  
- Pb, Sb, Se, Zn. - Demanda biológica de oxígeno (DBO5)  
- Cloruros, fluoruros y sulfatos - Demanda química de oxígeno (DQO)  
fraccions residuals no susceptibles de valorització d'acord amb les millors tècniques disponibles, de conformitat amb l'article 18 de la Llei 10/2000, de 12 de desembre, de residus de la Comunitat Valenciana.  
1.3. La caracterització de residus per a l'admissió s'ha de fer d'acord amb el punt 2.1 de l'annex de la Decisió del Consell 2003/33/CE, en el qual s'estableixen els criteris d'admissió de residus inerts als abocadors.  
Tercer. Condicions de funcionament de l'activitat:  
1. S'ha de fer el sanejament i la impermeabilització progressiva de les parets del vas d'abocament a mesura que augmente la cota de residus abocats, mitjançant la disposició d'una capa mineral amb unes condicions de permeabilitat equivalents, almenys, a un coeficient de permeabilitat k = 1,0 × 10-7 m/s en un gruix = 0,5 m, amb estabilitat suficient per a evitar lliscaments i assentaments.  
2. Les operacions d'abocament s'han de fer en capes progressives des de l'interior del vas, amb la compactació posterior, de tal manera que es garantisca l'estabilitat de la massa de residus i estructures associades, en particular per a evitar els lliscaments i les solsides.  
3. S'ha de fer el manteniment i el control periòdic de la xarxa de desviació d'aigües superficials, de la xarxa de recollida de lixiviats i del pou de lixiviats, a fi d'assegurar-ne l'operativitat, el funcionament correcte i l'accessibilitat per al mostratge en tot moment.  
4. A l'entrada de la instal·lació s'ha d'afixar un cartell en el qual ha de constar la classificació de l'abocador, el número d'inscripció en el Registre General de Gestors Autoritzats de la Comunitat Valenciana, i també la identificació del titular.  
5. Els procediments de control i vigilància s'han de fer d'acord amb el que s'especifica en l'annex III del Reial decret 1481/2001, de 27 de desembre, pel qual es regula l'eliminació de residus mitjançant el depòsit en un abocador. Amb aquest fi, s'ha de fer un seguiment de dades meteorològiques, dades d'emissió, control d'aigües i lixiviats, protecció de les aigües subterrànies i topografia de la zona: dades sobre el vas d'abocament.  
5.1. Pel que fa als lixiviats produïts, s'ha de fer un seguiment trimestral del volum produït. Semestralment s'han d'arreplegar mostres de lixiviats per a la determinació dels paràmetres següents:  
5.2. Pel que fa al control de les aigües subterrànies, s'ha de controlar trimestralment el nivell de les aigües subterrànies, el pH i la conductivitat elèctrica.   
Així mateix, semestralment s'han de controlar els paràmetres següents:  
5.3. Control d'aigües superficials: s'han d'obtenir mostres semestrals al riu Palància aigües amunt i aigües avall de l'abocador, de les quals s'han de determinar els mateixos paràmetres que en lixiviats.  
5.4. Control topogràfic: s'ha de fer un alçament topogràfic anual a fi d'obtenir les dades d'estructura i composició de l'abocador relatives a la superfície i al volum ocupat pels residus, la densitat aparent, els mètodes de depòsit, el temps i la durada del depòsit, el càlcul de la capacitat i la vida útil restant, i el comportament de l'assentament del nivell del vas d'abocament. Aquest alçament ha d'incloure la planta i el perfil de l'abocador, i ha d'incloure la referència al fons del vas, a l'any anterior d'activitat i a les cotes màximes d'abocament.  
6. Quan la vida útil restant de l'abocador siga inferior a sis mesos, s'ha de comunicar a aquesta Direcció General. D'acord amb l'article 14 del Reial decret 1481/2001, les operacions de clausura s'han d'iniciar quan la cota assolida pels residus abocats i compactats siga la suficient per a fer el segellament previst en el projecte constructiu i el pla de condicionament.  
7. Pel que fa al manteniment posterior a la clausura, s'ha de fer d'acord amb el que disposa l'annex III del Reial decret 1481/2001. Finalitzades les operacions de clausura, i després de la visita corresponent de les instal·lacions, aquesta Direcció General emetrà una resolució en què s'establiran els condicionants relatius al manteniment postclausura.  
Quart. S'ha de portar un registre documental, en el qual s'ha de fer constar la tipologia i les quantitats de residus eliminats, indicant-ne l'origen, la codificació d'acord amb la Llista europea de residus, el resultat del procediment d'admissió, la data d'entrega, el productor o el recollidor dels residus urbans gestionats. Aquesta documentació ha d'estar a disposició de les administracions públiques competents que així ho requerisquen.  
Cinqué. Així mateix, s'ha de presentar una memòria anual de l'activitat, abans de l'1 de març de l'any següent al de seu desenvolupament, que ha d'incloure en tot cas:  
- El resum del registre documental de residus eliminats a la instal·lació.  
- El resultat del programa de control i vigilància ambiental.»  
5) Amb data 13 d'octubre de 2009 el Servei de Protecció de l'Ambient Atmosfèric de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge va emetre un informe en el qual es ratificava en l'informe següent que, de data 12 de novembre de 2008, rebut en data 20 de novembre de 2008, va emetre en sentit favorable condicionat des del punt de vista de la contaminació acústica.  
Aquest informe té el tenor literal següent:  
«L'activitat no transmet nivells sonors de recepció, en funció de l'ús dominant de la zona, superiors als indicats en l'annex II de la Llei 7/2002, de 3 de desembre, de la Comunitat Valenciana, de protecció contra la contaminació acústica. En particular, per a les zones d'ús industrial, els nivells de recepció externs són: 70 dB(A) durant el dia i 60 dB(A) durant la nit. I per a les zones d'ús terciari, els nivells de recepció externs són: 65 dB(A) durant el dia i 55 dB(A) durant la nit.  
D'acord amb l'article 18 del Decret 266/2004, els titulars de les activitats subjectes a autorització ambiental integrada, susceptibles de generar sorolls i vibracions, han de dur a terme un control de les emissions acústiques i dels nivells de recepció a l'entorn, mitjançant la realització d'auditories acústiques, a l'inici de l'exercici de l'activitat o posada en marxa i, almenys, cada cinc anys.  
L'auditoria acústica l'ha de fer una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.»  
6) Amb data 30 d'octubre de 2009 la Direcció Territorial de Medi Ambient, Aigua, Urbanisme i Habitatge de Castelló va emetre l'estimació d'impacte ambiental, en la qual considera acceptable, únicament a l'efecte ambiental, el Projecte d'abocador de residus inerts de la construcció i demolició (RCD), promogut per Traimed 21, SL, ubicada a les parcel·les 3, 72 i 73 del polígon 10, partida del Mas de Bracet, del terme municipal d'Albocàsser (Castelló), sempre que es desenvolupe d'acord amb les previsions de l'estudi d'impacte ambiental i els condicionants que s'estableixen a continuació:  
a) La mota de tancament de l'abocador s'ha de fer mitjançant la formació d'un nucli de pedraplé i recobriment amb capes d'argila compactada.  
b) El control sobre la correcta execució de les capes d'impermeabilització i segellament s'ha de fer mitjançant assajos de compactació amb mètodes nuclears. Es proposa un assaig cada 200 m² de superfície impermeabilitzada.  
c) S'ha de comunicar abans de la posada en funcionament de l'abocador la ubicació dels piezòmetres de control de les aigües subterrànies, d'acord amb el Reial decret 1841/2001.  
d) La trituradora mòbil ha de disposar de sistemes de polvorització en la tremuja de descàrrega i el molí.  
e) La trituració del material petri s'ha de fer almenys cada dos mesos, i evitar l'acumulació d'aplecs.   
f) Els aplecs de material a l'abocador han de tenir una altura màxima de 4 m.  
g) El vial per al trànsit interior entre la zona de recepció i el vas d'abocament s'ha de condicionar mitjançant tot-u o capa superficial de formigó, a fi de reduir les emissions de pols.  
h) A la zona de recepció s'ha d'adequar una zona coberta per a l'emmagatzematge de residus perillosos en contenidors específics.  
i) Així mateix, els contenidors de residus valoritzables a l'àrea de recepció s'han de situar en una zona coberta per a evitar el possible efecte de les precipitacions en la formació de lixiviats o el deteriorament del material.  
j) S'ha d'instal·lar una pantalla vegetal al costat SE de l'abocador per a minimitzar l'impacte visual des de la carretera CV-15.  
k) La restauració de l'abocador s'ha de dur a terme mitjançant talussos amb una altura màxima de 3 m i 35º de pendent.  
l) Les tasques de revegetació han d'incloure, a més de 400 exemplars de Pinus halepensis, 100 exemplars de Quercus ilex disposats en forma de xicotets rodals o bosquets.  
m) El tancament perimetral de la instal·lació s'ha de situar, en tot cas, a una distància mínima de 7,5 m mesurats perpendicularment des de l'eix del vial d'accés denominat camí del Mas del Pati, pel qual passa l'esmentat camí ramader núm. 12 i el núm. 17, assagador de la Serra.  
n) D'acord amb el que estableixen els articles 16 i 17 de la Llei 3/1995, de camins ramaders, el trànsit de vehicles motoritzats distints de l'ús agrícola pel camí ramader esmentat ha de ser autoritzat de manera excepcional i per a ús específic i concret per la Direcció Territorial de la Conselleria de Medi Ambient, Aigua, Urbanisme i Habitatge a Castelló.  
Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat valenciana, del patrimoni cultural valencià.  
7) En data 16 d'octubre de 2009 des de la Direcció General de Territori i Paisatge de la Conselleria de Medi Ambient, Aigua, Urbanisme i Habitatge es va emetre un informe en què es ratifica en l'informe favorable emés en data 8 d'abril de 2009.  
En aquest informe es diu el següent:  
«L'Estudi d'integració paisatgística per a l'abocador de residus inerts es redacta en compliment dels articles 11.3 de la Llei 4/2004, de 30 de juny, d'ordenació del territori i protecció del paisatge (d'ara endavant LOTPP) i 48 del Decret 120/2006, d'11 d'agost, del Consell, pel qual s'aprova el Reglament de paisatge de la Comunitat Valenciana (d'ara endavant RPCV).  
La instal·lació es localitza en sòl no urbanitzable comú, a les parcel·les 3, 72 i 73 del polígon 10, al terme municipal d'Albocàsser. S'hi accedeix a través d'un camí que ix, a mà dreta de la carretera CS-800, a 4 km al sud d'Albocàsser. L'abocador s'ubica aprofitant el buit originat per l'activitat minera present a l'emplaçament. Es pretén, doncs, condicionar com a abocador part del buit miner, per a, una vegada reblit, fer un segellament i clausura amb la posterior restauració de la coberta vegetal.  
Una vegada analitzada la documentació aportada i tenint en compte l'objecte de l'actuació, es considera que l'estudi d'integració paisatgística analitza la incidència d'aquesta actuació en el paisatge, que conté expressament mesures d'integració paisatgística i programa d'implementació amb eficàcia normativa que s'han de tenir en compte en l'execució del projecte, la materialització del qual s'assumirà en el desenvolupament de les instal·lacions.  
Per tot això, s'emet informe favorable, en compliment del que estableix la LOTPP i el RPCV.»  
8) Per la seua banda, des del Servei Territorial de Medi Ambient de la Direcció Territorial de Castelló de la Conselleria de Medi Ambient, Aigua, Urbanisme i Habitatge, en data 5 de novembre de 2009 es va emetre l'informe des del punt de la contaminació atmosfèrica, amb el tenor literal següent:  
«Vista la documentació aportada, es considera que les mesures correctores i les condicions de funcionament de l'activitat són adequades.   
S'han de complir los condicionants següents:  
- S'ha de disposar d'un sistema de control i seguiment del funcionament correcte de les mesures correctores, consistent en un pla de mesurament, d'acord amb els límits d'emissió i la freqüència dels mesuraments que s'indiquen a continuació. El control l'ha de fer una entitat col·laboradora en matèria de qualitat ambiental al perímetre de la instal·lació, amb caràcter anual:  
- Partícules totals en suspensió, PST: 150 µg/m³ (mitjana aritmètica dels valors registrats durant el període de mostratge). 300 µg/m³ (màxim de tots els valors mitjans diaris registrats durant el període de mostratge).  
- Partícules sedimentables, PSD (concentració mitjana en 24 hores): 300 mg/ m².  
Pel que fa al període de mostratge necessari per a fer els mesuraments, anualment s'han de fer les preses de mostres següents:  
- Partícules totals en suspensió: el període de mostratge ha de comprendre quatre dies laborables consecutius durant tres setmanes consecutives (12 mostres).  
- Partícules sedimentables: el període de mostratge ha de ser d'un any (12 mostres anuals).  
El mostratge s'ha de fer en les condicions habituals de funcionament de l'activitat, i s'han de registrar els paràmetres que les determinen.  
En el cas que hi haja condicions meteorològiques extraordinàries (precipitacions, intrusions saharianes, etc.) que puguen condicionar la presència, dispersió o deposició de les partícules, el temps de mostratge s'ha d'incrementar tants dies laborables com persistisquen les condicions meteorològiques esmentades.  
A fi de garantir l'adequació de les condicions meteorològiques durant el mostratge, s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria.  
Els punts de mostratge han de ser almenys quatre. Els captadors s'han de situar al perímetre de la instal·lació, un a sobrevent, un altre a sotavent de la instal·lació i dos als laterals del perímetre. Els punts de control han de quedar especificats en la documentació presentada per a l'autorització d'inici d'activitat.  
Els mostratges establits s'han de fer simultàniament.  
- Cal disposar-se sistemes de carenatge o arruixada amb aigua en tremuges, garbells, cintes de transport i molins. Així mateix, s'ha de dur a terme una neteja periòdica de les cintes transportadores, que eviten l'acumulació de pols.  
- S'ha de reduir al màxim l'altura de caiguda dels materials en els punts de descàrrega sobre piles d'aplecs, especialment en els de granulometria més fina, que s'obtenen a l'eixida de la planta de tractament, i s'han d'instal·lar en el cas que siga necessari tubs de descàrrega, per a reduir l'exposició al vent dels materials en la caiguda.  
- Els aplecs de materials pulverulents, especialment els de menor granulometria, s'han de mantenir humitejats o confinats.  
- S'ha de limitar la velocitat de circulació dels vehicles dins de la instal·lació.  
- Cal netejar periòdicament la pols acumulada en camins d'accés i circuits interiors de la instal·lació.   
Anualment, s'ha de fer un control ambiental que garantisca l'adequació de les instal·lacions i l'activitat als valors límit d'emissió fixats en aquest informe. El control ambiental l'han de fer empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004.  
S'ha de fer un mesurament a la posada en funcionament de l'activitat, en els punts de la instal·lació ja especificats.  
Si les instal·lacions projectades no compleixen els valors límit d'emissió, caldrà adoptar les mesures de control addicionals, d'acord amb les millors tècniques disponibles en el moment, a fi d'aconseguir el compliment dels valors límit esmentats.  
Si amb el funcionament de les instal·lacions es produeixen emissions a l'atmosfera no previstes inicialment, s'ha de comunicar a la Direcció Territorial de Medi Ambient, Aigua, Urbanisme i Habitatge, i aquestes s'han d'incloure en l'anàlisi d'emissions, a més d'adoptar les mesures correctives oportunes per a minimitzar-les.  
L'activitat ha de disposar d'un pla de vigilància i control de l'atmosfera i d'altra banda, segons l'article 33 de l'Ordre de 18 d'octubre de 1976, sobre prevenció i control de la contaminació industrial de l'atmosfera, d'un llibre de registre adaptat al model de l'annex IV de l'esmentada ordre, foliat i segellat per la Conselleria de Medi Ambient, Aigua, Urbanisme i Habitatge, en el qual han de constar, de manera clara i concreta, els resultats dels mesuraments i les anàlisis de contaminants. Així mateix, s'hi han d'anotar les dates i hores de neteja i la revisió periòdica de les instal·lacions de depuració, parades per avaria, les comprovacions i les incidències de qualsevol tipus.»  
Es considera que les mesures correctores i les condicions de funcionament de l'activitat són adequades respecte a la contaminació atmosfèrica. El règim de funcionament, els valors límits d'emissió i la periodicitat dels mesuraments dels focus han de ser els que s'han establit en l'informe.  
9) El tècnic de control integrat de la contaminació de la Comissió Territorial d'Anàlisi Ambiental Integrada de Castelló va emetre un informe en què qualificava l'activitat.  
Tercer. D'acord amb l'article 20 de la LPCQA, les activitats que apareixen en els annexos I i II d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 5.2 de l'annex II de la LPCQA, abocadors de tota mena de residus no inclosos en l'annex I.  
Quart. L'expedient s'ha tramitat d'acord amb el que preveuen els articles 25 i següents de la LPCQA, desplegada pel Decret 127/2006, de 15 de setembre, del Consell de la Generalitat valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrada, d'acord amb el que estableix l'article 15 de la Llei 2/2006.  
Sisé. L'òrgan competent per a atorgar l'autorització ambiental integrada, quan es tracte d'instal·lacions en què s'exercisquen activitats de l'annex II, és la Direcció Territorial de la Conselleria de Medi Ambient, Aigua, Urbanisme i Habitatge, d'acord amb l'article 24 de la LPCQA i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. Si entrem en el fons de l'assumpte, d'acord amb el que estableixen l'article 39 de la LPCQA i l'article 38 del Decret 127/2006, de 15 de setembre, del Consell de la Generalitat valenciana, que la desplega, els requisits que ha de complir la mercantil Traimed 21, SL, per a la concessió de l'autorització ambiental integrada són els següents:  
1.a) Els valors límit d'emissió  
En aquest punt s'ha de complir el que ja s'ha indicat en l'informe emés pel Servei de Protecció de l'Ambient Atmosfèric de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
1.b) Les condicions que garantisquen, si escau, la protecció del sòl i de les aigües subterrànies.  
S'ha de complir el que estableix l'estimació d'impacte ambiental emesa per la Direcció Territorial de Castelló de la Conselleria de Medi Ambient, Aigua, Urbanisme i Habitatge.   
Així mateix, s'ha de complir el que indica l'informe emés pel Servei de Residus Urbans.  
1.c) Les prescripcions, procediments i mètodes relatius a la producció i gestió de residus, quan corresponga.  
Els que recull el Servei de Residus Industrials en el seu informe ja descrit.  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta autorització.  
S'han de complir els condicionants que el Servei Territorial de Medi Ambient de la Direcció Territorial de Castelló de la Conselleria de Medi Ambient, Aigua, Urbanisme i Habitatge, en matèria de contaminació atmosfèrica, indica en el seu informe.  
1.e) L'establiment, si escau, de condicions i prescripcions per a minimitzar la contaminació transfronterera.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents de les normals que poden afectar el medi ambient, com ara fugues, fallades de funcionament, parades temporals o el tancament definitiu.  
No es diu res sobre aquest aspecte, ja que no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment.  
En aquest apartat cal ajustar-se al que indiquen els informes de:  
- L'estimació d'impacte ambiental de la Direcció Territorial de la Conselleria de Medi Ambient, Aigua, Urbanisme i Habitatge.  
- L'Ajuntament d'Albocàsser.  
- La Direcció General de Territori i Paisatge de la Conselleria de Medi Ambient, Aigua, Urbanisme i Habitatge.  
1.h) La qualificació de l'activitat i també, si escau, les mesures correctores que cal imposar per a garantir l'eficàcia i el grau de seguretat dels sistemes correctors proposats, i els aspectes ambientals que establisca en el seu informe l'ajuntament on s'ubique la instal·lació en l'àmbit de les seues competències.  
El tècnic de control integrat de la contaminació de la Comissió Territorial d'Anàlisi Ambiental Integrada va emetre l'informe següent:  
Qualificació, atenent les característiques intrínseques:  
Molesta índex baix 2  
Insalubre índex mitjà 3  
Nociva índex mitjà 3  
Perillosa índex mitjà 2  
1.i) El termini perquè l'interessat presente els certificats a què es refereix l'article 68.2 del decret.  
En relació amb el certificat d'adequació del projecte i la seua ampliació, el titular ha de donar compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent, i ha de presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat, amb els condicionants o les seues reformes posteriors també autoritzades, i que s'han efectuat tots els controls, els mesuraments, les anàlisis i les comprovacions, amb resultat satisfactori, que es determinen en el projecte, les seues reformes o en les normatives que li siguen aplicables, com també aquells altres certificats previstos en les disposicions que s'hi hagen integrat.  
D'acord amb el que estableix l'article 68.2.c) del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, l'autorització d'inici d'activitat queda condicionada a l'obtenció de l'informe i el certificat emés per una entitat col·laboradora en matèria de qualitat ambiental (ECMQA) degudament registrada en la lletra g) del registre d'aquestes entitats, tal com estableix el Decret 29/2007, de 9 de març, del Consell, pel qual es modifica el Decret 229/2004, de 15 d'octubre, del Consell, pel qual s'estableixen les entitats col·laboradores en matèria de qualitat ambiental.  
1.j) Qualsevol altra mesura que establisca la normativa sectorial aplicable.  
S'ha de sol·licitar un informe a l'autoritat competent en matèria de mines respecte al pla de restauració, que tinga en compte les modificacions sobre el projecte ja aprovat en el seu moment.  
S'han d'aplicar totes les mesures necessàries perquè quede garantida la protecció del medi ambient i la salut de les persones davant qualsevol situació fora de la normalitat pel que fa al funcionament de les instal·lacions.  
En el cas que es produïsca algun vessament de matèries primeres o productes durant les operacions amb lubricants i residus tòxics i perillosos durant les operacions de manteniment, aquest s'ha d'arreplegar i gestionar externament mitjançant un gestor autoritzat.  
Així mateix, quan es determine el cessament d'alguna de les unitats, caldrà desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
De la mateixa manera, cal dir que el marc normatiu regulador de la gestió de residus a la Comunitat Valenciana és la Llei 10/1998, de 21 d'abril, de residus, i la Llei 10/2000, de 12 de desembre, de residus de la Comunitat Valenciana.   
L'activitat i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
En el control inicial s'ha de comprovar que s'han aplicat totes les mesures que preveu el projecte i els condicionaments establits.  
L'autorització ambiental integrada s'ha de renovar, en l'aspecte ambiental, en el termini màxim de vuit anys, llevat que abans d'aquest termini es produïsquen modificacions substancials que obliguen a tramitar una nova autorització.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose fer a la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica i acústica, i impacte ambiental, com també qualsevol altra que puga dictar l'administració en l'exercici de l'activitat en matèria de protecció ambiental.  
Vuité. Vista la proposta de la Comissió Territorial d'Anàlisi Ambiental Integrada, reunida en la sessió ordinària de data 30 de novembre de 2009, s'adopta aquesta, resolució:  
Concedir a Traimed 21, SL, l'autorització ambiental integrada per a la instal·lació d'un abocador de residus inerts de construcció i demolició (RCD), referent al Projecte bàsic per a la sol·licitud d'autorització ambiental integrada d'instal·lació d'un abocador de residus inerts de construcció i demolició (RCD), de juliol de 2008, subscrit per Carlos M. Antuña Fernández, la qual queda inscrita en el Registre General d'Instal·lacions AAI de la Comunitat Valenciana amb el número 451-09/AAI/CV, condicionada al compliment dels requisits descrits anteriorment en les consideracions d'aquesta resolució.  
Contra aquesta resolució, que no posa fi a la via administrativa, es pot presentar un recurs d'alçada davant el director general per al Canvi Climàtic de la Conselleria Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Castelló de la Plana, 30 de novembre de 2009.- El director territorial de Castelló de la Conselleria de Medi Ambient, Aigua, Urbanisme i Habitatge: Jorge Traver de Juan.